Evakuerede Gellerup-borgere på vej hjem – Ekstra Bladet
Onsdag d. 18. nov. 2009 - kl. 19:59Opdateret onsdag d. 18. nov. 2009 - kl. 20:00
Evakuerede Gellerup-borgere på vej hjem
Gellerup-borgere uden tag på vej hjem i deres lejligheder
Beboerne i tre opgange på Karensvej i Århus-bydelen Gellerup kommer til at sove i deres egne senge i nat, selv om taget på deres boligblok blæste af tidligere i aften, da årets første alvorlige efterårsstorm ramte Danmark.
30 meter tag blæste af boligblokken, og en overgang frygtede politiet, at yderligere dele af tagkonstruktionen ville blæse af, men ved 19.30-tiden blev det vurderet, at der ikke ville ske yderligere skade på bygningen.
- Vinden er løjet af, og da bygningen er udstyret med undertag, er det muligt for beboerne at komme hjem i deres lejligheder, således at de ikke skal genhuses. Vi går i gang med at følge folk op om kort tid, siger vagtchef ved Østjyllands Politi, Jesper Bøjgaard, til ekstrabladet.dk.